Ima se, može se: Usred recesije u Kninu za 10 milijuna kuna grade crkvetinu sa 1.100 sjedećih mjesta Kao najvažniji projekt u kojem trenutno sudjeluje Grad Knin, prva žena tog siromašnog grada Josipa Rimac navodi gradnju crkve Gospe velikog hrvatskog krsnog zavjeta koja će, kako kaže, biti drugačija od svih i imati čak 1100 sjedećih mjesta.

14.06.2014, 15:44h14.06.2014, 15:50hŠibenik IN

Na taj nevjerojatno skupi projekt u doba najgore recesije, utrošeno je oko 10 milijuna kuna, a svi su betonski radovi završeni kako bi do iduće, 20.obljetnice Oluje, tamo mogla biti misa i blagoslov crkve, hvali se u razgovoru za Slobodnu Dalmaciju u povodu sv. Ante i Dana Knina gradonačelnica Rimac.

- Izgrađena je uz pomoć Franjevaca, Vlade i vjernika. Grad je darovao zemljište i investitora oslobodio plaćanja komunalne naknade, a ove godine ćemo pomoći i s tri milijuna kuna planiranih u proračunu. Participirat ćemo u investiciji i aukcijom tristotinjak umjetničkih slika koje su zadnjih 19 godina, uoči Oluje ili Dana grada, stvarali brojni slikari i donirali ih gradu, a mi Muzeju. Sada idu na aukciju, i sva sredstva koja prikupimo bit će namijenjena za financiranje radova na crkvi – rekla je Josipa Rimac u razgovoru za splitski dnevnik.

Tekst u cijelosti pročitajte OVDJE